CELEX: C2004/168/15
Language: da
Date: 2004-06-26 00:00:00
Title: Sag T-144/04: Sag anlagt den 13. april 2004 af Télévision Française 1 SA mod Kommissionen for De Europæiske Fællesskaber

26.6.2004   
            
            
               DA
            
            
               Den Europæiske Unions Tidende
            
            
               C 168/8
            
         Sag anlagt den 13. april 2004 af Télévision Française 1 SA mod Kommissionen for De Europæiske Fællesskaber
   (Sag T-144/04)
   (2004/C 168/15)
   Processprog: fransk
   Ved De Europæiske Fællesskabers Ret i Første Instans er der den 13. april 2004 anlagt sag mod Kommissionen for De Europæiske Fællesskaber af Télévision Française 1 SA, Boulogne (Frankrig), ved avocat Jean-Paul Hordies, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Kommissionen for De Europæiske Fællesskabers beslutning nr. K(2003) 4497 endelig udg. af 10. december 2003 vedrørende statsstøtte ydet af Frankrig til fordel for France 2 og France 3 mellem 1988 og 1994 annulleres, for så vidt som den erklærer denne støtte forenelig med fællesmarkedet i medfør af traktatens artikel 86, stk. 2.
            
         
               —
            
            
               Kommissionen for De Europæiske Fællesskaber betaler sagens omkostninger.
            
         Søgsmålsgrunde og væsentligste argumenter:
   Foranlediget af en klage fra sagsøgeren åbnede Kommissionen i medfør af artikel 88, stk. 2, EF den formelle undersøgelsesprocedure vedrørende investeringsstøtte og kapitaltilførsel til de franske tv-kanaler France 2 og France 3 mellem 1988 og 1994. I den anfægtede beslutning fastslog Kommissionen, at disse foranstaltninger skulle anses for at være statsstøtte, jf. artikel 87 EF, men erklærede støtten forenelig med fællesmarkedet i henhold til artikel 86, stk. 2.
   Med sit første anbringende har sagsøgeren gjort gældende, at den anfægtede beslutning indeholder en fejlagtig begrundelse, og at den er i strid med artikel 86, stk. 2, EF, og bestemmelserne om statsstøtte. Sagsøgeren har anfægtet Kommissionens konklusion, hvorefter de to omhandlede kanalers opgaver udgør en tjenesteydelse af almindelig interesse i henhold til artikel 86, stk. 2, idet selskabet har anført, at dets egne opgaver er næsten identiske hermed, men ikke er blevet anset for at være af almindelig interesse. Sagsøgeren har også anfægtet den økonomiske analyse af støtten, som Kommissionen har foretaget i den anfægtede beslutning.
   Med sit andet anbringende har sagsøgeren gjort gældende, at Kommissionen har anvendt direktiv 80/723 (1) forkert, idet den vurderede, at dette direktiv ikke fandt anvendelse på offentlige radio- og tv-aktiviteter før 2000. På samme grundlag har sagsøgeren gjort gældende, at protokollen om offentlig radio- og tv-virksomhed i medlemsstaterne, som er knyttet som bilag til EF-traktaten, er blevet anvendt forkert.
   
      (1)  Kommissionens direktiv 80/723/EØF af 25.6.1980 om gennemskueligheden af de økonomiske forbindelser mellem medlemsstaterne og de offentlige virksomheder (EFT L 195 af 29.7.1980, s. 35-37).